2.  2. ลักษณะการประกอบธุรกิจ

3.  

2.1 ประวัติความเป็นมาและการเปลี่ยนแปลงและพัฒนาการที่สำคัญ

บริษัทหลักทรัพย์จัดการกองทุน เอ็มเอฟซี จำกัด (มหาชน)
เป็นบริษัทจัดการกองทุนแห่งแรกของประเทศจดทะเบียนประกอบธุรกิจเมื่อวันที่ 14 มีนาคม 2518
ภายใต้ชื่อเมื่อจดทะเบียนแรกเริ่มว่า “บริษัท กองทุนรวม จำกัด”
โดยมีวัตถุประสงค์ในการจัดตั้งให้เป็นสถาบันการเงินที่มีส่วนร่วมในการระดมเงินออมจากประชาชนทั่วไปเพื่อพัฒนาตลาดทุนของประเทศ
ทั้งนี้ เป็นการร่วมมือระหว่างรัฐบาลไทยและบรรษัทการเงินระหว่างประเทศ (International
Finance Corporation หรือ IFC)
และได้รับอนุญาตจากกระทรวงการคลังให้ประกอบธุรกิจหลักทรัพย์ประเภท “กิจการจัดการลงทุน”
เมื่อวันที่ 29 ธันวาคม 2518 ผู้ถือหุ้นใหญ่ของบริษัทในปัจจุบันประกอบด้วย กระทรวงการคลัง
ธนาคารออมสิน และธนาคารทหารไทย จำกัด (มหาชน)

ธุรกิจจัดการกองทุนที่บริษัทได้รับอนุญาตให้ดำเนินการมี 3 ประเภท โดยมีรายละเอียดดังนี้

1.  กองทุนรวม ได้รับอนุญาตจากกระทรวงการคลัง ให้ประกอบธุรกิจหลักทรัพย์ประเภท

“กิจการจัดการลงทุน” ตามใบอนุญาตเลขที่ 103/2518 เมื่อวันที่ 29 ธันวาคม 2518
โดยจัดตั้งกองทุนสินภิญโญซึ่งเป็นกองทุนรวมภายในประเทศกองทุนแรกในปี 2520 ด้วยมูลค่าแรกเริ่ม
100 ล้านบาท สำหรับกองทุนรวมต่างประเทศกองทุนแรกได้จัดตั้งในปี 2529 คือ
กองทุนเปิดไทยแลนด์ฟันด์ มีมูลค่าแรกเริ่ม 30 ล้านเหรียญสหรัฐ

2.  กองทุนสำรองเลี้ยงชีพ
    ได้รับอนุญาตจากกระทรวงการคลังให้เป็นผู้จัดการกองทุนสำรองเลี้ยงชีพตามกฎกระทรวงการคลัง
    ฉบับที่ 162 (พ.ศ. 2526) ในปี 2527

3.  กองทุนส่วนบุคคล ได้รับอนุญาตจากกระทรวงการคลังให้ประกอบธุรกิจหลักทรัพย์ประเภท
    “การจัดการกองทุนส่วนบุคคล” ในปี 2540

นอกจากนี้ บริษัทได้รับอนุญาตให้ทำหน้าที่เป็นนายทะเบียนหลักทรัพย์จากกระทรวงการคลังในปี 2525
และจากสำนักงานคณะกรรมการกำกับหลักทรัพย์และตลาดหลักทรัพย์ ในปี 2536

การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงาน:

 ปี 2544 บริษัทได้ดำเนินการเปลี่ยนชื่อบริษัทกับกระทรวงพาณิชย์ โดยเปลี่ยนชื่อบริษัทจากเดิม
“บริษัทหลักทรัพย์ กองทุนรวม จำกัด (มหาชน)” เป็นชื่อใหม่ “บริษัทหลักทรัพย์จัดการกองทุน
เอ็มเอฟซี จำกัด (มหาชน)” เมื่อวันที่ 9 มีนาคม 2544 ทั้งนี้
เพื่อให้ชื่อของบริษัทสะท้อนถึงลักษณะการประกอบธุรกิจจัดการกองทุนที่ชัดเจนมีความโดดเด่น
และเป็นที่จดจำได้ง่ายสำหรับลูกค้าและนักลงทุนทั่วไป ในขณะเดียวกัน บริษัทได้ปรับเปลี่ยนสัญลักษณ์
(Logo) ของบริษัทใหม่ในโอกาสนี้ด้วย ในด้านการจัดการกองทุน
บริษัทได้จัดตั้งกองทุนเพื่อการร่วมลงทุน (Thailand Equity Fund) ขึ้นตามนโยบายของรัฐบาล
โดยมีผู้ถือหน่วยลงทุนเป็นสถาบันโดยสถาบันหลัก ได้แก่ กองทุนบำเหน็จบำนาญแห่งรัฐแคลิฟอร์เนีย
(CalPERS), Lombard Inc., ธนาคารเพื่อการพัฒนาเอเชีย (ADB),
บรรษัทการเงินระหว่างประเทศ (IFC) นอกจากนี้ยังมีสถาบันการเงินไทยอีก 13 แห่งด้วย

 ปี 2545 ในด้านการบริหารกองทุน บริษัทเป็น 1 ใน 5
บริษัทจัดการกองทุนที่ได้รับอนุญาตจากสำนักงานคณะกรรมการ ก.ล.ต.
ให้จัดตั้งกองทุนที่ลงทุนในต่างประเทศ (Foreign Investment Fund)
โดยบริษัทได้จัดตั้งกองทุนเปิด เอ็มเอฟซี โกลบอล อิควิตี้ ฟันด์ (MFC Global Equity Fund)
เสนอขายแก่นักลงทุนไทย โดยได้รับความร่วมมือจาก Wellington Management Inc.
ซึ่งได้รับการตอบรับจากนักลงทุนเป็นอย่างดียิ่ง ในด้านการบริหารงาน
บริษัทได้รับหลักการของการกำกับดูแลกิจการที่ดี จำนวน 15 ข้อของตลาดหลักทรัพย์แห่งประเทศไทย
โดยได้มีการดำเนินการและจัดการให้เป็นไปตามหลักการดังกล่าวอย่างเคร่งครัด

 ปี 2546 บริษัทได้รับความไว้วางใจจากคณะกรรมการกองทุนวายุภักษ์
ให้บริหารกองทุนรวมวายุภักษ์ หนึ่ง ซึ่งมีมูลค่าเริ่มต้น 100,000 ล้านบาท
ร่วมกับบริษัทหลักทรัพย์จัดการกองทุนแห่งหนึ่งโดยบริษัทเป็นผู้จัดการกองทุนในจำนวนมูลค่าเริ่มต้น
50,000 ล้านบาท โดยกองทุนรวมวายุภักษ์หนึ่งนี้เป็นกองทุนรวมที่มีขนาดใหญ่ที่สุดในประเทศ

 ปี 2547 บริษัทได้จัดตั้งกองทุนเปิดเอ็มเอฟซี โกลบอล ออพพอร์ทูนิตี้ บอนด์ (MFC Global
Opportunity Bond Fund)
ซึ่งเป็นกองทุนที่ลงทุนในตราสารหนี้ต่างประเทศเสนอขายให้แก่นักลงทุนทั่วไป
โดยร่วมทำงานกับทีมที่ปรึกษาการลงทุนจาก Nikko Global Asset Management
(Singapore) Ltd. นอกจากนี้ บริษัทยังได้จัดตั้งกองทุนเปิดเอ็มเอฟซี อิสลามิก ฟันด์ (MFC
Islamic Fund)
ซึ่งเป็นกองทุนรวมกองแรกในประเทศไทยที่ลงทุนอย่างถูกต้องตามหลักศาสนาอิสลาม
และได้รับความไว้วางใจร่วมลงทุนโดยสถาบันการเงินสำคัญ ได้แก่ ธนาคารออมสิน
กองทุนประกันสังคม ตลาดหลักทรัพย์แห่งประเทศไทย ธนาคารอิสลามแห่งประเทศไทย
และธนาคารทหารไทย จำกัด (มหาชน)

 ปี 2548 บริษัทได้จัดตั้งกองทุนเปิดเพื่อพัฒนาและฟื้นฟูกิจการที่ได้รับผลกระทบจากสึนามิ
(Tsunami Recovery Fund) ตามนโยบายของรัฐบาลและเพื่อช่วยเหลือสังคม
โดยกองทุนให้ความช่วยเหลือกิจการใน 6
จังหวัดภาคใต้ที่ได้รับผลกระทบจากธรณีพิบัติสึนามิให้สามารถฟื้นฟูกิจการและดำเนินธุรกิจต่อไปได้
โดยบริษัทได้รับความไว้วางใจร่วมลงทุนจากธนาคารพาณิชย์ไทย ธนาคารออมสิน
และตลาดหลักทรัพย์แห่งประเทศไทย ทั้งนี้
บริษัทมิได้คิดค่าธรรมเนียมการจัดการกองทุนแต่ประการใด นอกจากนี้
บริษัทยังได้จัดตั้งกองทุนเปิดเอ็มเอฟซี โกลบอล อัลฟ่า ฟันด์ (MFC Global Alpha Fund)
ซึ่งเป็นกองทุนที่ลงทุนในหน่วยลงทุนตราสารทุนในต่างประเทศเสนอขายให้แก่นักลงทุนทั่วไป โดยมี
Smith Barney, Citigroup เป็นที่ปรึกษากองทุน
และบริษัทได้รับความไว้วางใจจากสำนักงานประกันสังคมให้บริหารจัดการกองทุนเปิดโกลบอล
พรีเมียม ฟันด์ (Global Premium Fund)
ซึ่งเป็นกองทุนผสมที่เน้นลงทุนในตราสารหนี้ในต่างประเทศ ในส่วนของกองทุนรวมอสังหาริมทรัพย์
บริษัทได้จัดตั้งกองทุนเปิดเอ็มเอฟซี นิชดาธานี (MFC Nichada Thani Property Fund)
ซึ่งเป็นกองทุนรวมอสังหาริมทรัพย์กอง 1 กองแรกของบริษัท
ซึ่งได้รับความสนใจจากนักลงทุนเป็นจำนวนมาก

2.2 ภาพรวมการประกอบธุรกิจของบริษัท

 

 การจัดการกองทุนรวม

บริษัทหลักทรัพย์จัดการกองทุน เอ็มเอฟซี จำกัด (มหาชน)
เป็นบริษัทจัดการกองทุนรวมแห่งแรกในประเทศไทย
โดยได้รับอนุมัติจากกระทรวงการคลังให้ดำเนินธุรกิจจัดการกองทุนในปี 2518 ต่อมาในปี 2535
สำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.)
ได้ให้ใบอนุญาตจัดการกองทุนรวมแก่บริษัทใหม่อีก 7 ราย ทำให้มีการแข่งขันขึ้นในธุรกิจนี้
และได้อนุมัติให้มีการจัดตั้งบริษัทหลักทรัพย์จัดการกองทุนเพิ่มขึ้นอีก 4 ราย ในปี 2539 และ 2
รายในปี 2540 และ 3 รายในปี 2547 และเมื่อในปี 2548 สำนักงาน ก.ล.ต.
ได้อนุมัติบริษัทหลักทรัพย์จัดการกองทุนเพิ่มขึ้น อีก 1 ราย
ในปัจจุบันบริษัทหลักทรัพย์จัดการกองทุนที่บริหารกองทุนมีจำนวนทั้งสิ้น 18 ราย

 การบริหารกองทุนสำรองเลี้ยงชีพ

บริษัทได้รับอนุมัติจากกระทรวงการคลังให้เป็นผู้จัดการกองทุนสำรองเลี้ยงชีพ ตั้งแต่ปี 2527
ปัจจุบันมีนิติบุคคลที่ได้รับอนุญาตจากกระทรวงการคลังให้เป็นผู้จัดการกองทุนสำรองเลี้ยงชีพ จำนวน
21 ราย ประกอบด้วย ธนาคารพาณิชย์ 5 ราย บริษัทหลักทรัพย์จัดการกองทุน 13 ราย
บริษัทหลักทรัพย์ 1 ราย และบริษัทประกันชีวิต 2 ราย

นอกเหนือจากการบริหารกองทุนสำรองเลี้ยงชีพแล้ว บริษัทยังให้คำปรึกษาเรื่องต่างๆ
ที่เกี่ยวกับการจัดตั้งกองทุน การรับโอนกองทุน (เปลี่ยนผู้จัดการกองทุน) การจัดทำข้อบังคับกองทุน
การดำเนินการยื่นจดทะเบียนกองทุนต่อนายทะเบียน
และการจัดทำเอกสารต่างๆของกองทุนตามข้อตกลง

การทำหน้าที่ผู้จัดการกองทุนสำรองเลี้ยงชีพ จะอยู่ภายใต้ข้อกำหนดของกฎหมาย
กฎระเบียบของนายทะเบียน และข้อตกลงระหว่างคณะกรรมการกองทุนและบริษัท
สาระสำคัญประกอบด้วย
การบริหารเงินกองทุนให้เกิดประโยชน์สูงสุดภายใต้ความเสี่ยงที่กองทุนรับได้
การกระจายผลประโยชน์ให้สมาชิกกองทุน การจัดทำรายงานส่งส่วนราชการ คณะกรรมการกองทุน
และสมาชิกกองทุน รวมทั้งการจ่ายคืนเงินกองทุนกรณีที่สมาชิกพ้นสมาชิกภาพ

การจัดการกองทุนส่วนบุคคล

บริษัทได้รับอนุมัติจากกระทรวงการคลังให้ดำเนินธุรกิจการจัดการกองทุนส่วนบุคคล เมื่อวันที่ 15
มีนาคม 2540 ด้วยจุดมุ่งหมายที่จะขยายการให้บริการแก่นักลงทุนในรูปแบบต่างๆ
กองทุนส่วนบุคคลเป็นกองทุนที่สามารถกำหนดรูปแบบการลงทุนให้เป็นไปตามความต้องการของลูกค้าแต่ละราย
ซึ่งได้แก่ บุคคลธรรมดาทั่วไป นิติบุคคล รวมถึงคณะบุคคลทั้งชาวไทยและต่างประเทศ

ปัจจุบันมีนิติบุคคลที่ได้รับอนุญาตจากกระทรวงการคลังให้เป็นผู้จัดการกองทุนส่วนบุคคลจำนวน 25
ราย ประกอบด้วย ธนาคารพาณิชย์ 3 ราย บริษัทหลักทรัพย์ 4 ราย
และบริษัทหลักทรัพย์จัดการกองทุน 18 ราย

 

 การเป็นนายทะเบียน

บริษัททำหน้าที่เป็นนายทะเบียนให้แก่กองทุนรวมทั้งในประเทศและต่างประเทศที่บริษัทเป็นผู้จัดการกองทุน
โดยในปัจจุบันบริษัทเป็นนายทะเบียนกองทุนรวมจำนวน 84 กองทุน
และกองทุนสำรองเลี้ยงชีพจำนวน 42 กองทุน

สำหรับการเป็นนายทะเบียนให้แก่พันธบัตรของรัฐวิสาหกิจต่างๆ นั้น
บริษัทมิได้รับเป็นนายทะเบียนตั้งแต่ปี 2538 เป็นต้นมา
เนื่องจากกระทรวงการคลังได้พิจารณาเห็นชอบให้ธนาคารแห่งประเทศไทยเป็นนายทะเบียนและตัวแทนจ่ายเงินให้แก่พันธบัตรรัฐวิสาหกิจที่กระทรวงการคลังค้ำประกันเงินต้นและดอกเบี้ยตั้งแต่ปี
2537 ทั้งนี้ เพื่อให้พันธบัตรรัฐวิสาหกิจสามารถเข้าซื้อขายในตลาดรับซื้อคืนได้
ซึ่งจะก่อให้เกิดประโยชน์แก่สถาบันการเงินที่ลงทุนในพันธบัตรรัฐวิสาหกิจ

ในปัจจุบันงานทางด้านการเป็นนายทะเบียนของบริษัทจึงมีเพียงพันธบัตรโทรศัพท์ครั้งที่ 4
ซึ่งได้เริ่มครบกำหนดการไถ่ถอน ตั้งแต่ปี 2538 โดยเสร็จสิ้นในปี 2548

2.3 โครงสร้างรายได้

+-----------+---------------+---------+----+----+----+----+----+----+
| ปร        | ดำเนินการโดย   | %       | ปี  | %  | ปี  | %  | ปี  | %  |
| ะเภทรายได้ |               |         | 25 |    | 25 |    | 25 |    |
|           |               | การถือหุ้น | 46 |    | 47 |    | 48 |    |
|           |               | ของบริษัท |    |    |    |    |    |    |
+-----------+---------------+---------+----+----+----+----+----+----+
| รายได้จาก  | บริษัทหลักท      | -       | 32 | 7  | 49 | 9  | 39 | 8  |
|           | รัพย์จัดการกองทุน |         | 9. | 8. | 0. | 1. | 0. | 7. |
| การจ      | เอ็มเอฟซี จำกัด  |         | 48 | 16 | 40 | 55 | 33 | 55 |
| ัดการกองทุน | (มหาชน)       |         |    |    |    |    |    |    |
+-----------+---------------+---------+----+----+----+----+----+----+
| รายได้อื่น   | บริษัทหลักท      | -       | 8  | 1  | 3  | 6. | 4  | 9. |
|           | รัพย์จัดการกองทุน |         | 0. | 9. | 2. | 04 | 3. | 79 |
|           | เอ็มเอฟซี จำกัด  |         | 35 | 06 | 37 |    | 65 |    |
|           | (มหาชน)       |         |    |    |    |    |    |    |
+-----------+---------------+---------+----+----+----+----+----+----+
| รายได้จาก  | บริษัท เอ็มเอฟ   | 99.99   | -  | -  | -  | -  | -  | -  |
|           | โฮลดิ้งส์ จำกัด   |         |    |    |    |    |    |    |
| การลงทุน   |               |         |    |    |    |    |    |    |
+-----------+---------------+---------+----+----+----+----+----+----+
| รายได้อื่น   | บริษัท เอ็มเอฟ   | 99.99   | 1  | 2. | 1  | 2. | 1  | 2. |
|           | โฮลดิ้งส์ จำกัด   |         | 1. | 78 | 2. | 41 | 1. | 66 |
|           |               |         | 69 |    | 88 |    | 87 |    |
+-----------+---------------+---------+----+----+----+----+----+----+
| รวมทั้งสิ้น   |               |         | 42 | 10 | 53 | 10 | 44 | 10 |
|           |               |         | 1. | 0. | 5. | 0. | 5. | 0. |
|           |               |         | 52 | 00 | 65 | 00 | 85 | 00 |
+-----------+---------------+---------+----+----+----+----+----+----+